Izsludinātā iepirkuma “Sabiedrības informēšanas pasākumi par sociālo uzņēmējdarbību 2026.gadā”, ID LR LM 2026/34ESF+, tehniskajā specifikācijā ir veikta izmaiņa attiecībā uz 4.7.3. punktu. Otrā rindkopa pēc vārda “piegādātājs” un trešā rindkopa aiz vārdiem “piegādātājs arī” ir papildināta ar vārdiem “pēc iespējas”. Pārējās tehniskās specifikācijas prasības paliek šā gada 14. jūlija redakcijā. 
[bookmark: _Hlk172293618]Termiņš piedāvājumu iesniegšanai netiks pagarināts, jo šī izmaiņa, kas attiecas uz publicitātes prasību ievērošanu un piemērošanu, uzskatāma par maznozīmīgu. Proti, izmaiņa neietekmē tehniskajā specifikācijā noteikto iepirkuma priekšmetu (II sadaļa) un darba uzdevuma (III sadaļa) pamatprasības. Iepirkuma komisijas ieskatā tā neietekmēs iesniedzamā tehniskā piedāvājuma saturu pēc būtības un piegādātāju piedāvāto līgumcenu par pakalpojuma sniegšanu; veiktā izmaiņa nepastiprina prasības pretendentiem, tieši pretēji, tās mīkstina. 
[bookmark: _GoBack]Lūgums pie tehniskā piedāvājuma gatavošanas ņemt vērā tehniskās specifikācijas 4.7.3. punkta aktualizēto redakciju, kas ir šāda:
[bookmark: _Hlk172293519]“4.7.3. ES atbalsta izcelšana pārraidāmā intervijā TV un radio
Piegādātājs nodrošina, ka videomateriālā, kurā ir maksas intervija TV, ir iekļauta ES emblēma ar paziņojumu par līdzfinansējumu un NAP logo (pēdējā video kadrā vai visu videoieraksta laiku ūdenszīmes veidā). 
Savukārt, ja TV raidījuma tiešraidē un videoierakstā intervija ir bez maksas[footnoteRef:1], piegādātājs pēc iespējas nodrošina paziņojuma “Projektu līdzfinansē Eiropas Savienība” iekļaušanu. Atkarībā no materiāla rakstura šo paziņojumu var izvērst plašāk ar papildu informāciju par ESF+ projektu.  [1:  Domātas intervijas tādos LTV 1 ziņu raidījumos kā, piemēram, “Panorāma”.] 

Audio materiālā, kurā izskan intervija radio, piegādātājs arī pēc iespējas nodrošina paziņojuma “Projektu līdzfinansē Eiropas Savienība” iekļaušanu. Šo paziņojumu var izvērst plašāk, papildinot ar citu informāciju.”


